stanford-oval/wikipedia huggingface dataset:
ไทเกอร์ วูดส์
ประวัติและครอบครัว

วู้ดส์เกิดที่เมืองไซเพรส แคลิฟอร์เนีย จากเอิร์ล (1932-2006) และกุลธิดา (ธิดา) วู้ดส์ (1944-2025) เขาเป็นบุตรชายคนเดียวของทั้งคู่ แต่เขาก็ยังมีพี่ชายต่างมารดา 2 คนคือ เอิร์ล จูเนียร์ (เกิดปี 1955) และ เควิน (เกิดปี 1957) และพี่สาวต่างมารดา 1 คนคือ รอยส์ (เกิดปี 1958) ซึ่งเกิดจากภรรยาคนแรกชื่อ บาร์บารา วู้ดส์ เกรย์  ซึ่งแต่งงานกันเป็นระยะเวลา 18 ปี เอิร์ล เป็น นายทหารปลดประจำการ และเป็นพันโทและเป็นทหารผ่านศึกจากสงครามเวียดนาม มีเชื้อสายแอฟริกัน-อเมริกัน คอร์เคเชียน และอาจเป็นชนพื้นเมืองในทวีปอเมริกา กุลธิดา เกิดที่ประเทศไทย (ซึ่งเอิร์ลพบกับเธอเมื่อตอนมาประจำการในปี 1968) มีเชื้อสายไทย จีน และดัตช์ วู้ดส์เรียกชาติพันธุ์ของตนว่า "แคบลิเนเชียน" (Cablinasian มาจาก Caucasian, Black, American Indian, และ Asian)
ชื่อแรกของวู้ดส์ เอลดริก ตั้งโดยคุณแม่ มาจากอักษรตัวแรก "E" (จากเอิร์ล) และลงท้ายด้วยอักษร "K" (จากกุลธิดา) ชื่อกลางของเขา ต้น (Tont) มาจากชื่อในภาษาไทย ชื่อเล่นของเขา ไทเกอร์ ตั้งเพื่อเป็นเกียรติให้กับเพื่อนพ่อของเขา เหวื่อง ดัง ฟง ซึ่งเป็นที่รู้จักกันในนาม ไทเกอร์
วู้ดส์ มีหลานหนึ่งคน ชื่อ ไชยาน วู้ดส์ ซึ่งเค่ยเล่นอยู่ในทีมกอล์ฟของมหาวิทยาลัยเวกฟอเรสต์ และเทิร์นโปรเมื่อปี 2012 และเปิดตัวครั้งแรกในการแข่งขัน แอลพีจีเอแชมเปียนชิป
รายการเมเจอร์ > ผลงาน

| Tournament | 1995 | 1996 | 1997 | 1998 | 1999 |
| --- | --- | --- | --- | --- | --- |
| มาสเตอส์ทัวร์นาเมนต์ | T41 LA | CUT | 1 | T8 | T18 |
| U.S. Open | WD | T82 | T19 | T18 | T3 |
| The Open Championship | T68 | T22 LA | T24 | 3 | T7 |
| PGA Championship |  |  | T29 | T10 | 1 |
| Tournament | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| --- | --- | --- | --- | --- | --- | --- | --- | --- | --- | --- |
| มาสเตอส์ทัวร์นาเมนต์ | 5 | 1 | 1 | T15 | T22 | 1 | T3 | T2 | 2 | T6 |
| U.S. Open | 1 | T12 | 1 | T20 | T17 | 2 | CUT | T2 | 1 | T6 |
| The Open Championship | 1 | T25 | T28 | T4 | T9 | 1 | 1 | T12 |  | CUT |
| PGA Championship | 1 | T29 | 2 | T39 | T24 | T4 | 1 | 1 |  | 2 |
| Tournament | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| --- | --- | --- | --- | --- | --- | --- | --- | --- | --- | --- |
| มาสเตอส์ทัวร์นาเมนต์ | T4 | T4 | T40 | T4 |  | T17 |  |  | T32 | 1 |
| U.S. Open | T4 |  | T21 | T32 |  | CUT |  |  | CUT |  |
| The Open Championship | T23 |  | T3 | T6 | 69 | CUT |  |  | T6 |  |
| PGA Championship | T28 | CUT | T11 | T40 | CUT | CUT |  |  | 2 |  |
ชนะเลิศ
Top 10
Did not play
LA = Low amateur
CUT = missed the half-way cut
WD = withdrew
"T" indicates a tie for a place
รายการเมเจอร์ > ชนะเลิศ (15)

| 0 | 1 | 2 | 3 | 4 | 5 |
| --- | --- | --- | --- | --- | --- |
| Year | Championship | 54 Holes | Winning Score | Margin | Runner(s) Up |
| 1997 | The Masters | 9 shot lead | -18 (70-66-65-69=270) | 12 strokes |  Tom Kite |
| 1999 | PGA Championship | Tied for lead | -11 (70-67-68-72=277) | 1 stroke |  Sergio García |
| 2000 | U.S. Open | 10 shot lead | -12 (65-69-71-67=272) | 15 strokes |  Ernie Els,  Miguel Ángel Jiménez |
| 2000 | The Open Championship | 6 shot lead | -19 (67-66-67-69=269) | 8 strokes |  Thomas Bjørn,  Ernie Els |
| 2000 | PGA Championship  (2) | 1 shot lead | -18 (66-67-70-67=270) | Playoff 1 |  Bob May |
| 2001 | The Masters  (2) | 1 shot lead | -16 (70-66-68-68=272) | 2 strokes |  David Duval |
| 2002 | The Masters  (3) | Tied for lead | -12 (70-69-66-71=276) | 3 strokes |  Retief Goosen |
| 2002 | U.S. Open  (2) | 4 shot lead | -3 (67-68-70-72=277) | 3 strokes |  Phil Mickelson |
| 2005 | The Masters  (4) | 3 shot lead | -12 (74-66-65-71=276) | Playoff 2 |  Chris DiMarco |
| 2005 | The Open Championship  (2) | 2 shot lead | -14 (66-67-71-70=274) | 5 strokes |  Colin Montgomerie |
| 2006 | The Open Championship  (3) | 1 shot lead | -18 (67-65-71-67=270) | 2 strokes |  Chris DiMarco |
| 2006 | PGA Championship  (3) | Tied for lead | -18 (69-68-65-68=270) | 5 strokes |  Shaun Micheel |
| 2007 | PGA Championship  (4) | 3 shot lead | -8 (71-63-69-69=272) | 2 strokes |  Woody Austin |
| 2008 | U.S. Open  (2) | 1 shot lead | -1 (72-68-70-73=283) | Playoff 3 |  Rocco Mediate |
| 2019 | The Masters  (5) | 2 shot deficit | −13 (70-68-67-70=275) | 1 stroke |  Dustin Johnson,  Brooks Koepka,  Xander Schauffele |
1 Defeated Bob May in three-hole playoff by 1 stroke: Woods (3-4-5=12), May (4-4-5=13) 

2 Defeated Chris DiMarco with birdie on first extra hole
3 Defeated Rocco Mediate with a par on 1st sudden death hole after 18-hole playoff was tied at even par
แหล่งข้อมูลอื่น

เว็บไซต์ทางการ
สถิติจาก พีจีเอทัวร์ เก็บถาวร 2011-03-01 ที่ เวย์แบ็กแมชชีน
แม่ไทยของไทเกอร์
↑  These are the 15 majors, 18 WGC events, and his eight tour wins.
Woods with his father Earl in 2004
เปนชู้กับผี

| เปนชู้กับผี |
| --- | --- |
ใบปิด เปนชู้กับผี
กำกับ: วิศิษฏ์ ศาสนเที่ยง
เขียนบท: ก้องเกียรติ โขมศิริ
อำนวยการสร้าง: เจริญ เอี่ยมพึ่งพร
นักแสดงนำ: ศิรพันธ์ วัฒนจินดา สุพรทิพย์ ช่วงรังษี ทัศน์วรรณ เสนีย์วงศ์ ณ อยุธยา[a] วิสาข์ คงคา
ตัดต่อ: หม่อมราชวงศ์ปัทมนัดดา ยุคล
ดนตรีประกอบ: Wild at Heart
ผู้จัดจำหน่าย: ไฟว์สตาร์ โปรดักชัน
วันฉาย: 2 พฤศจิกายน พ.ศ. 2549
ความยาว: 97 นาที
ประเทศ: ไทย
ภาษา: ไทย
ข้อมูลจาก IMDb
ข้อมูลจากสยามโซน
เปนชู้กับผี เป็นภาพยนตร์แนวสยองขวัญ ออกฉายในปี พ.ศ. 2549 ผลงานการกำกับภาพยนตร์เรื่องที่ 3 ของวิศิษฏ์ ศาสนเที่ยง และเป็นผลงานเรื่องแรกซึ่งวิศิษฏ์ให้ผู้อื่นเป็นผู้เขียนบทภาพยนตร์ให้ นั่นคือ ก้องเกียรติ โขมศิริ หนึ่งใน "โรนินทีม" ซึ่งกำกับภาพยนตร์เรื่อง "ลองของ"
เนื้อเรื่องย่อ

สยามประเทศ ปี พ.ศ. 2477 นวลจัน สาวตั้งครรภ์เดินทางเพื่อตามหาสามีที่หายตัวไปของเธอ เธอได้ขอเข้าพักอาศัยในคฤหาสน์ของแม่ม่าย ชื่อว่า รัญจวน นอกจากเธอแล้ว ผู้คนในคฤหาสน์ยังมีแม่บ้านใหญ่ซึ่งสวมชุดดำปิดคอตลอดเวลา เธอเป็นผู้คอยดูแลคฤหาสน์ชื่อ สมจิตต์และสาวใช้ชื่อ ช้อยซึ่งเป็นผู้ที่คอยช่วยเหลือนวลจัน ในไม่ช้า นวลจันก็ค้นพบว่าในคฤหาสน์มีเรื่องราวอันน่ากลัวซุกซ่อนอยู่ รวมถึงความไม่ชอบมาพากลของบรรดาผู้พักอาศัยในคฤหาสน์แห่งนี้
นักแสดง

ศิรพันธ์ วัฒนจินดา เป็น นวลจัน
สุพรทิพย์ ช่วงรังษี เป็น รัญจวน
ทัศน์วรรณ เสนีย์วงศ์ ณ อยุธยา[a] เป็น สมจิตต์
วิสาข์ คงคา เป็น ช้อย
ศรุต วิจิตรานนท์ เป็น คุณชอบ
เรียมคำ แสนอินทร์ เป็น ยายเอิบ
ชนม์นิภา บุญกุศล เป็น ผีเด็ก
ประวัติ

เดิมที วิศิษฏ์สร้างหนังเรื่องนี้ตามคำขอของผู้บริหารบริษัท ไฟว์สตาร์ ซึ่งเป็นผู้อำนวยการสร้างผู้มีพระคุณ นั่นคือ เจริญ เอี่ยมพึ่งพร ภาพยนตร์เรื่องนี้มีความแตกต่างที่สำคัญจากผลงาน 2 เรื่องก่อน คือ ฟ้าทะลายโจร และหมานคร ของวิศิษฏ์ คืองานด้านภาพซึ่งไม่ได้ใช้สีฉูดฉาดตามอย่างหนังไทยสมัยก่อน แต่โดยรวมสำหรับ "เปนชู้กับผี" วิศิษฏ์ยังได้แรงบันดาลใจจากวัฒนธรรมไทยสมัยก่อนเหมือนเดิม วิศิษฏ์กล่าวว่าเขาตั้งใจมอบความดีของหนังเรื่องนี้แด่ ครูเหม เวชกร ศิลปินผู้เป็นปูชนียบุคคลในวงการศิลปะเมืองไทย นอกเหนือจากพล็อตเรื่องซึ่งว่าด้วยความผูกพันระหว่างผีกับคนตามอย่างชุดเรื่องสั้นผีราคาสิบสตางค์อันเป็นที่รู้จักกันดีซึ่งท่านเป็นผู้ประพันธ์ขึ้นแล้ว วิศิษฏ์ยังอ้างอิงการถ่ายภาพและจัดแสงอย่างเข้มงวดตามแบบภาพประกอบเรื่องสั้นชุดเดียวกันนี้ซึ่งวาดโดยท่านเองอีกด้วย
เพลงประกอบ

ภาพยนตร์ใช้เพลงเก่า "สิ้นรักสิ้นสุข" ของวงสุนทราภรณ์ เป็นเพลงประกอบหลัก ขับร้องโดย นรีกระจ่าง คันธมาส และได้รางวัลเพลงนำภาพยนตร์ยอดเยี่ยม  รางวัลพระราชทานพระสุรัสวดี ครั้งที่ 28 ประจำปี พ.ศ. 2549
รายได้และการตอบรับ

จนถึงปี 2549 นี้ "เปนชู้กับผี" เป็นภาพยนตร์ที่ทำรายได้ในประเทศไทยดีที่สุดของวิศิษฏ์ นับตั้งแต่เขาเริ่มกำกับหนังมา หนังทำรายได้ไปประมาณ 20 ล้านบาท และคำวิจารณ์ที่มีต่อหนังส่วนใหญ่ก็เป็นไปในทางบวก นอกจากนั้น หนังยังได้รับการจัดซื้อไปฉายในต่างประเทศอีกด้วย
พิธีสารเกียวโต
เป้าหมาย

กลุ่มประเทศอุตสาหกรรม (ตามภาคผนวก 1) ลดปริมาณการปล่อยแก๊สเรือนกระจก ซึ่งประกอบด้วยคาร์บอนไดออกไซด์ มีเทน ไนตรัสออกไซด์ ซัลเฟอร์เฮกซะฟลูออไรด์ ก๊าซในกลุ่มไฮโดรฟลูโอโรคาร์บอน (HFCs) และเปอร์ฟลูออโรคาร์บอน (PFCs) ในปี พ.ศ. 2553 ลง 5.2% เมื่อเทียบกับปี พ.ศ. 2533..
กลไกตามพิธีสารเกียวโต

พิธีสารเกียวโตมี 3 กลไกที่มุ่งจะช่วยให้ประเทศพัฒนาแล้วบรรลุเป้าหมายการลดการปล่อยแก๊สเรือนกระจกได้ ได้แก่
การดำเนินการร่วมกัน (Joint Implementation หรือ JI)
การค้าขายแลกเปลี่ยนแก๊สเรือนกระจก (Emissions Trading หรือ ET)
กลไกการพัฒนาที่สะอาด (Clean Development Mechanism หรือ CDM)
ประเทศในภาคผนวก 1

ประเทศในภาคผนวก 1 คือ กลุ่มประเทศอุตสาหกรรม เช่น สหภาพยุโรป แคนาดา รัสเซีย ญี่ปุ่นเป็นต้น ประเทศในภาคผนวก 1 ส่วนใหญ่ให้สัตยาบันแล้ว แต่ยังคงมีประเทศที่ลงนามในสัญญาแต่ยังไม่มีการให้สัตยาบัน คือสหรัฐอเมริกาและออสเตรเลีย ทำให้เป็นที่วิตกกังวลกันว่าการดำเนินการจะไม่ได้ผลเนื่องจากประเทศที่ปล่อยแก๊สเรือนกระจกมากที่สุดอย่างสหรัฐอเมริกานั้น ยังไม่มีทีท่าว่าสภาคองเกรสจะให้สัตยาบัน โดยให้เหตุผลว่าจะกระทบอุตสาหกรรมของประเทศ
พิธีสารเกียวโตกับประเทศไทย

ประเทศไทยเป็นประเทศนอกภาคผนวก 1 ซึ่งไม่มีผลบังคับประเทศไทยซึ่งได้ให้สัตยาบันต่อพิธีสารเกียวโตแล้วเมื่อ 28 สิงหาคม พ.ศ. 2545 เป็นเรื่องของกลไกการพัฒนาที่สะอาดซึ่งเราสามารถเลือกร่วมโครงการได้ตามความสมัครใจ โดยมีสำนักงานนโยบายและแผนทรัพยากรธรรมชาติและสิ่งแวดล้อม สังกัดกระทรวงทรัพยากรธรรมชาติและสิ่งแวดล้อม เป็นหน่วยงานหลักแห่งชาติ (National Focal Point) ของอนุสัญญาและพิธีสาร
อ่านเพิ่ม

Ekardt, F./von Hövel, A.: Distributive Justice, Competitiveness, and Transnational Climate Protection. In: Carbon & Climate Law Review, Vol. 3., 2009, p. 102–114.
Katy Longden, Roshni Pabari, Munir Hassan, and Dalia Majumder-Russel, "Climate Change: Mitigation and Adaptation (A Legal Guide)". Advocates for International Development (June 2012)
Romain Morel, and Igor Shishlov, "Ex-post evaluation of the Kyoto Protocol : Four key lessons for the 2015 Paris Agreement". CDC Climat Research (May 2014)
Weyant, J. P., บ.ก. (May 1999). "The Costs of the Kyoto Protocol: A Multi-Model Evaluation". Energy Journal (Special issue). คลังข้อมูลเก่าเก็บจากแหล่งเดิมเมื่อ 2010-07-09. สืบค้นเมื่อ 8 August 2009 . From this issue:
Manne, A. S.; Richels, R. "The Kyoto Protocol: A Cost-Effective Strategy for Meeting Environmental Objectives?" (PDF). สืบค้นเมื่อ 8 August 2009. {{cite journal}}: Cite journal ต้องการ |journal= (help)
Nordhaus, W. D.; Boyer, J. G. "Requiem for Kyoto: An Economic Analysis of the Kyoto Protocol" (PDF). คลังข้อมูลเก่าเก็บจากแหล่งเดิม (PDF)เมื่อ 6 October 2000. สืบค้นเมื่อ 8 August 2009. {{cite journal}}: Cite journal ต้องการ |journal= (help)
แหล่งข้อมูลอื่น

Protocol text (HTML and PDF), 2007 and 2012 amendment[ลิงก์เสีย]
List of countries who have ratified, accepted, approved, or accessed the Kyoto Protocol, its first amendment (Targets for Belarus) and its second amendment (extension period 2012–2020)
Kyoto Protocol to the United Nations Framework Convention on Climate Change at Law-Ref.org – fully indexed and crosslinked with other documents
The layman's guide to the Kyoto Protocol
Kyoto: On Target? – Google Docs
Introductory note by Laurence Boisson de Chazournes, procedural history note and audiovisual material on the Kyoto Protocol to the United Nations Framework Convention on Climate Change in the Historic Archives of the United Nations Audiovisual Library of International Law
| ด ค กมลพิษ |
| --- | --- |
มลพิษทางอากาศ:  การลดลงของโอโซน  คลอโรฟลูออโรคาร์บอน  ดัชนีคุณภาพอากาศ  ฝนกรด  ฝุ่นละออง  ฝุ่นควัน  ละอองลอย  หมอกควัน 
มลพิษทางน้ำ:  คุณภาพน้ำ  น้ำเสีย  ถังบำบัดน้ำเสีย  การรั่วไหลของน้ำมัน  การปนเปื้อนของยาและผลิตภัณฑ์ดูแลสุขภาพ 
มลพิษทางดิน:  การบำบัดสารมลพิษทางชีวภาพ  ยาฆ่าแมลง  สารฆ่าศัตรูพืชและสัตว์  การบําบัดโดยพืช 
การปนเปื้อนกัมมันตรังสี:  ผลผลิตจากฟิชชัน  ฝุ่นรังสีนิวเคลียร์  การบำบัดกากกัมมันตรังสีทางชีวภาพ  พิษจากรังสี 
มลพิษอื่น:  ความเสื่อมโทรมของที่ดิน  มลพิษทางเสียง  มลพิษทางแสง  ปรากฏการณ์เกาะความร้อน  มลพิษจากวัสดุนาโน  มลพิษทางทัศนียภาพ  ขยะอวกาศ 
การตอบสนอง:  การผลิตที่สะอาด  อุตสาหกรรมเชิงนิเวศ  ทำเนียบการปลดปล่อยและเคลื่อนย้ายมลพิษ  หลักการผู้ก่อมลพิษเป็นผู้จ่าย  การลดของเสียให้น้อยที่สุด  แนวคิดขยะเหลือศูนย์ 
ข้อตกลงระหว่างรัฐ:  อนุสัญญาบาเซิล  พิธีสารอนุสัญญาว่าด้วยมลพิษข้ามแดนระยะยาว  พิธีสารเกียวโต  MARPOL 73/78  พิธีสารมอนทรีออล  OSPAR  อนุสัญญารอตเทอร์ดาม  อนุสัญญาสตอกโฮล์ม  อนุสัญญาเวียนนา 
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี  อิสราเอล  สหรัฐ  ลัตเวีย  ญี่ปุ่น  เช็กเกีย
บาบิโลน
ชื่อ

รูปสะกด Babylon เป็นรูปอักษรละตินของภาษากรีกว่า Babylṓn (Βαβυλών) ซึ่งมาจากภาษาแม่ (บาบิโลน) ว่า Bābilim หมายถึง "ประตูแห่งเทพเจ้า"
โดยมีรูปสะกดตามอักษรรูปลิ่มคือ 𒆍𒀭𒊏𒆠 (KA₂.DIG̃IR.RAKI).[ไม่อยู่ในแหล่งอ้างอิง] ซึ่งตรงกับวลีภาษาซูเมอร์ว่า kan dig̃irak.
ในคัมภีร์ฮีบรู ชื่อนี้ปรากฏเป็น Babel (ฮีบรู: בָּבֶל Bavel, Tib. בָּבֶל Bāḇel; ซีรีแอกคลาสสิก: ܒܒܠ Bāwēl, แอราเมอิก: בבל Bāḇel; อาหรับ: بَابِل Bābil) ในหนังสือปฐมกาลตีความว่าหมายถึง "ความสับสน" โดยมาจากรูปกริยา bilbél (בלבל, "สับสน")
ในวรรณกรรมภาษาบาลีและสันสกฤต ปรากฏชื่อเมืองเป็น Bāveru
ในบางสถานการณ์ มีการบันทึกเมืองอื่นเป็น "บาบิโลน" ในบันทึกสมัยโบราณ เช่น บอร์ซิปปาที่อยู่ในเขตอิทธิพลของบาบิโลน และนิเนเวห์ใช้ชื่อนี้เป็นระยะสั้นหลังฝ่ายอัสซีเรียปล้นสะดมบาบิโลน
ความสำคัญทางวัฒนธรรม

ก่อนการขุดค้นทางโบราณคดีสมัยใหม่ในเมโสโปเตเมีย รูปลักษณ์ของบาบิโลนยังคงเป็นเรื่องลึกลับ และศิลปินชาวตะวันตกมักจินตนาการเมืองนี้ว่ามีส่วนผสมระหว่างวัฒนธรรมอียิปต์โบราณ กรีกยุคคลาสสิค และออสโตมันร่วมสมัย
ความสำคัญทางวัฒนธรรม > พระคัมภีร์

ในหนังสือปฐมกาล บาเบล (บาบิโลน) ได้รับการจัดตั้งโดยนิมโรด โดยก่อตั้งร่วมกับเอเรก, อัคคัด และอาจรวมคาลเนห์—ทั้งหมดอยู่ในชินาร์ (บางครั้งคำว่า "คาลเนห์" อทาจไม่แปลเป็นชื่อเฉพาะ แต่แปลเป็นวลี "ทั้งหมด") ส่วนอีกเรื่องราวหนึ่งปรากฏในปฐมกาล 11 ซึ่งกล่าวถึงประชาชาติมนุษย์ที่รวมเป็นหนึ่ง พูดภาษาเดียว อพบพไปที่ชินาร์เพื่อจัดตั้งเมืองและหอ (หอคอยบาเบล) พระเจ้าหยุดการก่อสร้างหอด้วยการทำให้มนุษยชาติกระจายไปทั่วทุกทิศ และทำให้การสื่อสารระหว่างพวกเขาสับสนเพื่อให้พวกเขาไม่เข้าใจกัน
หลังจากเฮเซคียาห์ กษัตริย์แห่งยูดาห์ ทรงพระประชวร บาลาดัน กษัตริย์แห่งบาบิโลน ส่งจดหมายและทรัพย์สมบัติมาให้พระองค์ เฮเซคียาห์จึงอวดสมบัติทั้งหมดให้แก่คณะทูต ภายหลังผู้เผยพระวจนะอิสยาห์จึงกล่าวแก่พระองค์ว่า: "จงฟังพระดำรัสขององค์พระผู้เป็นเจ้าที่ว่า เวลานั้นจะมาถึงอย่างแน่นอน เมื่อทุกอย่างในวังของเจ้าและทุกสิ่งที่บรรพบุรุษของเจ้าได้สะสมไว้จวบจนบัดนี้จะถูกกวาดไปยังบาบิโลน จะไม่มีอะไรเหลือเลย" ประมาณ 200 ต่อมา เนบูคัดเนสซาร์ กษัตริย์แห่งบาบิโลน ได้รุกรานยูดาห์ ล้อมเมืองเยรูซาเลม และกวาดล้างชาวยิวไปที่บาบิโลน
ดาเนียลใช้ชีวิตส่วนใหญ่ในบาบิโลน เนบูคัดเนสซาร์แต่งตั้งให้ดาเนียลปกครองทั้งแคว้นบาบิโลนหลังตีความความฝันของพะรองค์ได้ ปีต่อมา เบลชัสซาร์จัดงานเลี้ยงใหญ่ จากนั้นมีนิ้วมือหนึ่งปรากฏขึ้นและเขียนลงบนกำแพง จากนั้นจึงมีการเรียกตัวดาเนียวให้มาตีความข้อความนี้ โดยเขาอธิบายว่าพระเจ้าจะทำให้อาณาจักรของเบลชัสซาร์สิ้นสุดลง พระองค์ถูกปลงพระชนม์ในคืนนั้นและดาริอัสแห่งมีเดียจึงขึ้นครองอาณาจักรต่อ
หนังสืออิสยาห์กล่าวถึงบาบิโลนไว้ว่า: "...จะถูกพระเจ้าล้มล้าง เหมือนเมืองโสโดมและโกโมราห์ ตลอดทุกชั่วอายุจะไม่มีใครมาตั้งรกรากอีกต่อไป ไม่มีใครมาอาศัยตลอดทุกชั่วอายุ ไม่มีชาวอาหรับมาตั้งเต็นท์ ไม่มีคนเลี้ยงแกะพาฝูงแกะมาพักอีก" คันภีร์ไบเบิลได้ทำนายว่าดินแดนบาบิโลน, เอโดม, โบสราห์, โมอับ, ไทร์, ฮาโซร์ และบรรดาบุตรแห่งอัมโมนจะกลายเป็นเมืองโสโดมและโกโมราห์หรือไม่มีผู้อยู่อาศัยตลอดกาล
ในศาสนาคริสต์ บาบิโลนเป็นสัญลักษณ์ของทางโลกและความชั่วร้าย บางครั้งคำทำนายเชื่อมกษัตริย์บาบิโลนเข้ากับลูซิเฟอร์ พระเจ้าเนบูคัดเนซซาร์ที่ 2 ปรากฏเป็นผู้ปกครองที่สำคัญที่สุดในเรื่องเล่านี้
หนังสือวิวรณ์ในคัมภีร์ไบเบิลกล่าวถึงบาบิดลนหลังสูญเสียสถานะศูนย์กลางทางการเมืองมาหลายศตวรรษ เมืองนี้ถูกเรียกเป็น "โสเภณีแห่งบาบิโลน" ขี่บนสัตว์ร้ายสีแดงเข้มที่มีเจ็ดหัวและสิบเขา และเมาเหล้าด้วยเลือดของผู้ศรัทธา นักวิชาการวรรณกรรมพยากรณ์บางส่วนเชื่อว่า "บาบิโลน" ในพันธะสัญญาใหม่เป็นคำไม่สุภาพที่ใช้เรียกจักรวรรดิโรมัน ส่วนนักวิชาการอีกกลุ่มกล่าวแนะว่าบาบิโลนในพันธะสัญญาใหม่มีความสำคัญเชิงสัญลักษณ์ที่ขยายขอบเขตไปไกลกว่าจักรวรรดิโรมันในคริสต์ศตวรรษที่ 1
บาบิโลนในศิลปะ

พระเจ้าเนบูคัดเนซซาร์ที่ 2 มีพระราชดำรัสสั่งให้สร้างสวนลอยบาบิโลนแก่ Amytis มเหสีของพระองค์, René-Antoine Houasse, 1676
งานศิลปะร่วมสมัยที่แสดงภาพบาบิโลนในช่วงสูงสุด
การล่มสลายของบาบิโลน, mezzotint โดย จอห์น มาร์ติน, 1831
บุตรีแห่งเยรูซาเล็มร่ำไห้ที่ริมน่านน้ำในบาบิโลน, โดย จอห์น มาร์ติน, 1834
อเล็กซานเดอร์มหาราชได้รับกุญแจเมืองบาบิโลน, โดย Johann Georg Platzer, c. 1740
Figured Apocalypse of the Dukes of Savoy – Escorial E Vit.5 – การล่มสลายของบาบิโลน, คริสต์ศตวรรษที่ 15
กำแพงบาบิโลน โดย Antonio Tempesta, 1610
แหล่งข้อมูลอื่น

Iranian archaeologists to perform survey in Babylon - Tehran Times - January 29, 2023
Modern Wars and Ancient Governance: Archaeology and Textual Finds from First Millennium BCE Babylon – Odette Boivin – ANE Today – Nov 2022 เก็บถาวร 2023-03-06 ที่ เวย์แบ็กแมชชีน
– The Babylonian Akītu Festival and the Ritual Humiliation of the King – Sam Mirelman – ANE Today – Sep 2022 เก็บถาวร 2023-06-30 ที่ เวย์แบ็กแมชชีน
The Babylon Project – Freie Universität Berlin
Babylon on In Our Time at the BBC. (listen now)
Iraq Image – Babylon Satellite Observation
Site Photographs of Babylon – Oriental Institute เก็บถาวร 2009-04-27 ที่ เวย์แบ็กแมชชีน
1901–1906 Jewish Encyclopedia, Babylon
Beyond Babylon: art, trade, and diplomacy in the second millennium B.C., Issued in connection with an exhibition held Nov. 18, 2008-Mar. 15, 2009, Metropolitan Museum of Art, New York
Osama S. M. Amin, "Visiting the ancient city of Babylon", Ancient History Et Cetera, 17 November 2014.
Video of reconstructed palace: Iraq elections: The palace that Nebuchadnezzar built ที่ยูทูบ
Babylon wrecked by war, The Guardian, January 15, 2005
"Experts: Iraq invasion harmed historic Babylon". Associated Press. July 10, 2009.
UNESCO Final Report on Damage Assessment in Babylon
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  เยอรมนี  อิสราเอล  สหรัฐ  เช็กเกีย 
ภูมิศาสตร์:  Pleiades 
อื่น ๆ:  İslâm Ansiklopedisi 
ภาพพิมพ์แกะไม้ในพงศาวดารนูเร็มเบิร์กเมื่อ ค.ศ. 1493 แสดงการล่มสลายของบาบิโลน
"กำแพงบาบิโลนและวิหารแห่งเบล (หรือบาเบล)" ภาพวาดในคริสต์ศตวรรษที่ 19 โดย วิลเลียม ซิมป์สัน – ได้รับอิทธิพจากการสำรวจทางโบราณคดีในช่วงแรก
จังหวัดเลยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

การเลือกตั้งสมาชิกสภาผู้แทนราษฎรจังหวัดเลย พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
ผลการเลือกตั้งแบบแบ่งเขต > เขตเลือกตั้งที่ 1

เขตการเลือกตั้งที่ 1 ประกอบด้วยจังหวัดเลยทั้งจังหวัด
| ผลการเลือกตั้งสมาชิกสภาผู้แทนราษฎร เขต 1 จังหวัดเลย> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดเลย> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดเลย> ผู้สมัคร | ผลการเลือกตั้งสมาชิกสภาผู้แทนราษฎร เขต 1 จังหวัดเลย> คะแนนเสียง | ผลการเลือกตั้งสมาชิกสภาผู้แทนราษฎร เขต 1 จังหวัดเลย> % | ผลการเลือกตั้งสมาชิกสภาผู้แทนราษฎร เขต 1 จังหวัดเลย> ± |
| --- | --- | --- | --- | --- | --- |
|  | กิจสังคม  | ประชา บุณยเนตร (17)* | 37,791 |  |  |
|  | ชาติไทย  | ทศพล สังขทรัพย์ (14)* | 36,746 |  |  |
|  | ประชาธิปัตย์   | วัชรินทร์ เกตะวันดี (1)✔ | 34,160 |  |  |
|  | ชาติไทย  | ประดิษฐ์ เสริฐศรี (15)✔ | 29,378 |  |  |
|  | ชาติประชาธิปไตย (พ.ศ. 2525)   | ประศาสน์ สุวรรณคำ (12) | 24,807 |  |  |
|  | ประชาธิปัตย์   | ธงชัย นิกรสุข (3) | 18,071 |  |  |
|  | กิจสังคม  | สมโภช มะละคำ (19) | 16,123 |  |  |
|  | ประชาธิปัตย์   | คณิศร อินทรตระกูล (2) | 14,312 |  |  |
|  | สยามประชาธิปไตย   | สะดวก เชื้อบุญมี (8)* | 14,205 |  |  |
|  | ประชากรไทย  | ชาญยุทธ สุทธิรักษ์ (4)✔ | 11,266 |  |  |
|  | ไม่สังกัดพรรค | ปรีชา เพ็ชรสิงห์ (7)✔ | 10,875 |  |  |
|  | ปวงชนชาวไทย (พ.ศ. 2525)   | พินิจ สิทธิโห (21) | 10,730 |  |  |
|  | ชาติประชาธิปไตย (พ.ศ. 2525)   | กรี รอดคำดี (10) | 10,618 |  |  |
|  | สยามประชาธิปไตย   | บุญเลิศ พิไสยสามนต์เขต (9) | 10,570 |  |  |
|  | ปวงชนชาวไทย (พ.ศ. 2525)   | บัวพัน ไชยแสง (22)✔ | 10,451 |  |  |
|  | กิจสังคม  | ถาวร จันทิหล้า (18) | 8,945 |  |  |
|  | ชาติไทย  | พิพัฒน์ ชุมพล (16) | 8,371 |  |  |
|  | ไม่สังกัดพรรค | อัมพร ศรีคุณ (13) | 6,720 |  |  |
|  | ประชากรไทย  | อาณัติ ช้างอินทร์ (6) | 6,674 |  |  |
|  | ชาติประชาธิปไตย (พ.ศ. 2525)   | สุจินต์ เพชรดี (11) | 5,242 |  |  |
|  | ไม่สังกัดพรรค | สัมฤทธิ์ สอนพรหม (20) | 2,799 |  |  |
|  | ประชากรไทย  | อุดม อ่ำแย้ม (5) | 2,513 |  |  |
|  | สังคมประชาธิปไตย (พ.ศ. 2525)   | ทองป่าย น้อยหมอ (23) | 1,424 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: กิจสังคม  รักษาที่นั่ง
: ชาติไทย  รักษาที่นั่ง
: ประชาธิปัตย์   ได้ที่นั่งจาก ชาติไทย
ดูเพิ่ม

จังหวัดเลยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522
จังหวัดเลยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529
สถาบันธัญญารักษ์

| ภาพรวมหน่วยงาน |
| --- | --- |
ก่อตั้ง: 6 กรกฎาคม พ.ศ. 2509
หน่วยงานก่อนหน้า: สถานสงเคราะห์คนติดฝิ่น โรงพยาบาลยาเสพติด โรงพยาบาลธัญญารักษ์
สำนักงานใหญ่: 60 ถนนพหลโยธิน ตำบลประชาธิปัตย์ อำเภอธัญบุรี จังหวัดปทุมธานี 12130 13°58′40.8036″N 100°37′7.8852″E﻿ / ﻿13.978001000°N 100.618857000°E﻿ / 13.978001000; 100.618857000
ฝ่ายบริหารหน่วยงาน: น.พ.สรายุทธ์ บุญชัยพานิชวัฒนา, ผู้อำนวยการ
ต้นสังกัดหน่วยงาน: กรมการแพทย์ กระทรวงสาธารณสุข
ลูกสังกัด: ศูนย์ชุมชนบำบัดธัญญารักษ์ ศูนย์การศึกษาธัญญารักษ์
เอกสารหลัก: ประกาศของคณะปฏิวัติฉบับที่ 37
เว็บไซต์: http://www.thanyarak.go.th/
สถาบันธัญญารักษ์ เป็นสถาบันการแพทย์เฉพาะทาง ในสังกัดกรมการแพทย์ กระทรวงสาธารณสุข ตั้งอยู่เลขที่ 60 ถ.พหลโยธิน ต.ประชาธิปัตย์ อ.ธัญบุรี จ.ปทุมธานี มีเนื้อที่ทั้งหมด 210 ไร่ ให้บริการด้านวิชาการ ทั้งการวิจัย การประเมินเทคโนโลยี ถ่ายทอดความรู้ และพัฒนานโยบายด้านการบำบัดรักษายาเสพติด รวมทั้งเปิดให้การบำบัดรักษาผู้ติดยาและสารเสพติดทุกประเภท ในระดับตติยภูมิ ทั้งแบบผู้ป่วยนอกและแบบผู้ป่วยในบำบัดด้วยยา 200 เตียง ฟื้นฟูสมรรถภาพ 600 เตียง
ทศวรรษแรก (พ.ศ. 2509-2518)

โรงพยาบาลธัญญารักษ์ ได้เปิดดำเนินการบำบัดรักษาผู้ติดยาเสพติด  เมื่อวันที่ 1 มกราคม 2510 เป็นต้นมา โดยมีนายแพทย์ประยูร นรการผดุง เป็นผู้อำนวยการท่านแรก และได้ทำการศึกษาค้นคว้าวิธีการที่นานาประเทศปฏิบัติกันอยู่ ว่าควรดำเนินการในรูปใดจึงจะสัมฤทธิ์ผลและเป็นที่ยอมรับ  ได้มีการพัฒนารูปแบบการบำบัด ตามลำดับ ดังนี้
ตั้งแต่ พ.ศ. 2510–2513  การบำบัดรักษายาเสพติดได้แบ่งเป็น  3  ขั้นตอน ดังนี้
ขั้นถอนพิษยา ใช้ระยะเวลา 7 วัน โดยให้บริการแบบผู้ป่วยในอย่างเดียว
ขั้นฟื้นฟูสมรรถภาพจิตใจ
ขั้นติดตามผล
ตั้งแต่ พ.ศ. 2514 เปลี่ยนการบำบัดรักษายาเสพติดจาก 3  ขั้นตอนเป็น 4 ขั้นตอน ได้แก่
ขั้นเตรียมการก่อนรักษา
ขั้นถอนพิษยา
ขั้นฟื้นฟูสมรรถภาพ
ขั้นติดตามหลังรักษา
ทศวรรษที่ 2  (พ.ศ. 2519-2528)

พ.ศ. 2520 ได้เปิดบริการคลินิกถอนพิษยานอกโดยให้ผู้ป่วยที่ติดเฮโรอีนรับการรักษาแบบไป – กลับ รับประทานยาวันละ 1 ครั้ง นาน 21 วัน ส่วนผู้ป่วยที่ติดยาเสพติดชนิดอื่น ให้ซื้อยาไปรับประทานที่บ้านได้โดยใช้สถานที่ทำการที่ตึกอำนวยการ
พ.ศ. 2523 ได้เปิดบริการรับผู้ป่วยยาเสพติดหญิง 1 ตึก จำนวน 50 เตียง
พ.ศ. 2524 สร้างโรงงานอาชีวบำบัดใหม่ เพื่อให้บริการฟื้นฟูสมรรถภาพผู้ป่วยด้วยวิธีฝึกทักษะอาชีพต่างๆ
ในปี พ.ศ 2528 ได้พัฒนาการฟื้นฟูสมรรถภาพในรูปแบบชุมชนบำบัด  โดยเริ่มดำเนินการในโครงการสนับสนุนของ UNDAF โดยความร่วมมือจากมูลนิธิยูเนสเวด ประเทศสวีเดน ให้ข้าราชการและเจ้าหน้าที่โรงพยาบาลธัญญารักษ์ ไปศึกษาดูงานการบำบัดรักษายาเสพติดที่ประเทศสวีเดน พร้อมทั้งส่งเจ้าหน้าที่มูลนิธิยูนิสเวดมาร่วมดำเนินการให้คำปรึกษาในการบำบัดรักษาผู้ติดยาเสพติด รูปแบบชุมชนบำบัด (Therapeutic Community, หรือTC)
คณะเจ้าหน้าที่โรงพยาบาลธัญญารักษ์ได้กลับจากประเทศสวีเดนได้จัดตั้ง “ศูนย์ชุมชนบำบัดธัญญารักษ์” (Thanyarak Therapeutic Community Center) ขึ้นในบริเวณโรงพยาบาลธัญญารักษ์ โดยทำการปรับปรุงซ่อมแซมอาคารสถานที่ และสามารถเริ่มเปิดชุมชนบำบัด เมื่อวันที่ 10 มกราคม พ.ศ. 2529